b"\n_START_ARTICLE_\n\xc5\xbdaga III\n_START_SECTION_\nVsebina\n_START_PARAGRAPH_\nPosebne enote preiskujejo \xc5\xa1e eno Jigsawovo igro. \xc5\xbdrtev, Troy, je bil priklenjen z verigami na svoje telo in se je moral osvoboditi preden je razneslo bombo. Vodja enote Daniel Rigg na pomo\xc4\x8d pokli\xc4\x8de detektiva Mark Hoffman in Allison Kerry. Kerry, ki se po\xc4\x8duti krivo zaradi izginotja Erica Matthewsa, odkrije da so bila vrata sobe zape\xc4\x8datena, zato Troy ne bi mogel nikakor uiti, kar kr\xc5\xa1i Jigsawovo glavno na\xc4\x8delo, da imajo vse njegove \xc5\xbertve pravico do pre\xc5\xbeivetja. \xc5\xa0e tisto no\xc4\x8d se Kerry zbudi v sobi z napravo na svojih rebrih. Tudi, ko dobi klju\xc4\x8d iz kisline, ki bi jo re\xc5\xa1il smrti, se naprava spro\xc5\xbei in Kerry umre. _NEWLINE_Na posteljo prikovan John Kramer naro\xc4\x8di Amandi Young, da naj ugrabi dr. Lynn Denlon iz njene bolni\xc5\xa1nice. Pripelje jo do Kramerja in ji razlo\xc5\xbei, da ga mora obdr\xc5\xbeati pri \xc5\xbeivljenju dokler ostale \xc5\xbertve ne dokon\xc4\x8dajo igre. Ko Kramer razlo\xc5\xbei pravila, Amanda Lynn namesti posebno ovratnico, ki je povezana s sr\xc4\x8dnim utripom Kramerjevega srca, in jo bo razneslo \xc4\x8de Kramer umre ali pa si jo posku\xc5\xa1a odstraniti s silo. Druga \xc5\xbertev, Jeff se zbudi v \xc5\xa1katli v zapu\xc5\xa1\xc4\x8denem skladi\xc5\xa1\xc4\x8du mesa, kjer iz kasete razbere, da bo \xc5\xa1el \xc4\x8dez tri preizku\xc5\xa1nje, ki ga bodo pripeljale do ''mo\xc5\xbea, ki naj bi bil odgovoren za smrt njegovega otroka''. Jeff je postal depresiven odkar je pred tremi leti umrl njegov sin Dylan, katerega je povozil pijan voznik. Oddaljil se je tudi od svoje \xc5\xbeene in za\xc4\x8del zanemarjati h\xc4\x8der._NEWLINE_Jeffov prvi izziv ga vodi v zamrzovalnico mesa. Tam najde Danico Scott, ki je bila edina pri\xc4\x8da Dylanove smrti, vendar je zavrnila pri\xc4\x8danje. Najde jo golo priklenjeno za zapestja med dvema plo\xc5\xa1\xc4\x8dama iz katerih \xc5\xa1kropi ledeno mrzla voda. Jeff jo posku\xc5\xa1a re\xc5\xa1iti, vendar ona zamrzne \xc5\xa1e preden on najde klju\xc4\x8d. Na njegovi drugi preizku\xc5\xa1nji najde Jeff sodnika Haldena, ki je morilcu njegovega sina podal zelo malo kazen. Halden je priklenjen za vrat na dnu luknje, ki se polni s teko\xc4\x8dimi svinjskimi trupli. Jeff za\xc5\xbegi Dylanove re\xc4\x8di in tako dobi klju\xc4\x8d katerim re\xc5\xa1i Haldna. Naslednji in zadnji njegov preizkus pa ga pripelje do morilca Timothya Younga, ki je priklenjen na napravo, ki za\xc4\x8dne vrteti Timothyeve ude in vrat dokler se ne zlomijo. Klju\xc4\x8d, ki bi re\xc5\xa1il Timothya je privezan na pu\xc5\xa1ko. Jeff klju\xc4\x8d dobi, vendar se po nesre\xc4\x8di spro\xc5\xbei pu\xc5\xa1ka in ubije Haldena, Jeff pa ne more re\xc5\xa1iti Timothya preden se mu zlomi vrat._NEWLINE_Med improvizirano operacijo, v kateri Lynn odstrani del Kramerjeve lobanje, da bi sprostila pritisk njegovih mo\xc5\xbeganov. Takrat za\xc4\x8dne Kramer imeti privide, v katerih vidi neko \xc5\xbeensko in ji na glas izpove ljubezen, kar \xc5\xa1okira Amando. Slednja jih zapusti in se za\xc4\x8dne spominjati pre\xc5\xbeivetega \xc4\x8dasa s Kramerjem in ugrabitev Adama, kar jo je zaradi ob\xc4\x8dutka krivde, zapeljalo do umora Adama iz usmiljenja. Nato prebere pismo, ki je naslovljeno na njo, zaradi katerega postane histeri\xc4\x8dna. Amanda se vrne z novico, da je Jeff kon\xc4\x8dal z vsemi preizku\xc5\xa1njami, vendar no\xc4\x8de odstraniti Lynnine ovratnice. Trdi, da ne verjame v Kramerjeva na\xc4\x8dela, in da je zato napravila naprave za Troya in Kerry, ki so jih ubile. _NEWLINE_Kljub Kramerjevim opozorilom, Amanda ustreli Lynn takoj ko pride Jeff. Ta ustreli Amando v vrat s pi\xc5\xa1tolo, ki jo je pridobil med preizku\xc5\xa1njami. Ko Amanda po\xc4\x8dasi umira, ji Kramer pove, da je bila Lynnina preizku\xc5\xa1nja pravzaprav test zanjo, da bi videl ali je zmo\xc5\xbena spustiti nekoga, ki je prestal preizku\xc5\xa1njo. Kramer ponudi Jeffu mo\xc5\xbenost, da pokli\xc4\x8de re\xc5\xa1evalce za Lynn, \xc4\x8de bo sprejel \xc5\xa1e zadnji test: lahko odpusti Kramerju ali pa ga ubije. Jeff mu pove da mu odpusti, vendar mu prere\xc5\xbee vrat z elektri\xc4\x8dno \xc5\xbeago. V istem trenutku Kramer predvaja kaseto, v kateri pove da je tako ubil edino osebo, ki ve kje se nahaja njegova h\xc4\x8di, da bi jo re\xc5\xa1il mora Jeff igrati \xc5\xa1e eno igro. Kaseta se kon\xc4\x8da, Kramer umre, ovratnica ubije Lynn, Jeff pa sam v krikih ostane med tremi trupli."